OpenLLM-France/wikimedia huggingface dataset:
# Lourdes Maceiras García

Lourdes Maceiras García (Barcelona, 29 d'octubre de 1955) és una professora i escriptora gallega. Va estudiar a la Universitat de Santiago de Compostel·la. És llicenciada en Medicina i Cirurgia, doctora en Medicina Preventiva i Salut Pública i professora de la Universitat de Vigo. També és directora de la revista Salud Pública y Educación para la Salud i presidenta de l'Associació Gallega d'Educació per a la Salut i de l'Associació Gallega del Llibre Infantil i Juvenil (GALIX).

## Obra publicada
### Literatura infantil i juvenil

* O torque de ouro (1989). Vía Láctea. ISBN 978-84-86531-51-5.
* Rabibranca (1991). Edelvives. ISBN 978-84-263-2168-8 .
* Nos xardíns (1994). Xunta de Galicia. Il·lustracins de Manolo Uhía.
* A pantasma da torre (2002). Xerais. Premi de Literatura Infantil e Xuvenil Lecturas (modalitat il·lustració) GALIX. 2a ed. 2010, ISBN 978-84-9782-660-0.

### Salut

* Ambiente e saúde, 1995, Asociación Galega de Educación para a Saúde. ISBN 8492117605.

### Obres col·lectives

* E dixo o corvo..., 1997, Xunta de Galicia.
* Acción titorial, transversalidade e resolución de conflictos, 2001, Universidade de Santiago de Compostela.
* Uxío Novoneyra. A emoción da Terra, 2004, Associació d'Escriptors en Llengua Gallega (AELG).
* Arco da vella, 2005.
* Escrita Contemporánea, Homenaxe a Ánxel Casal, 2005, AELG.
* A Coruña á luz das letras, 2008, Trifolium.
* Tres blues e un rap, 2008, GALIX/Xunta de Galicia.
* En defensa do Poleiro. A voz dos escritores galegos en Celanova, 2010, Editorial Toxosoutos.
* Vivir un soño repetido. Homenaxe a Lois Pereiro, 2011, AELG, libro electrónico.

## Referències

* ↑ «Maceiras García, María Lourdes» (en gallec). [Consulta: 11 octubre 2020].
* ↑ «autor/a A | Editorial Xerais». Arxivat de l'original el 2020-06-01. [Consulta: 11 octubre 2020].
# Glen De Boeck

Glen De Boeck (22 d'agost de 1971) és un exfutbolista belga.

## Selecció de Bèlgica

Va formar part de l'equip belga a la Copa del Món de 1998.

## Referències

* ↑ Cercle Brugge profile Arxivat 2008-05-04 a Wayback Machine. (neerlandès)
* ↑ Glen De Boeck a National-Football-Teams.com (anglès)
# Dual Heroes

Dual Heroes (デュアルヒーローズ) és un videojoc de lluita per la Nintendo 64 llançat el 1997 al Japó i 1998 als EUA. Sovint ha sigut criticat i qualificat com un dels pitjors videojocs per la videoconsola.

## Jugabilitat

S'ha de lluitar amb un súper heroi contra vuit lluitadors, cadascú amb el seu propi estil de lluita.
També es pot entrenar amb un robot per practicar l'estil de lluita contra altres lluitadors en el Mode Robot, o seleccionant cinc enemics virtuals per entrenar. Es pot jugar en un sol jugador i també multijugador (fins a dos només però alhora).

## Argument

Fa 120 anys, en preparació per al futur destí, la humanitat va començar un èxode cap als satèl·lits artificials de l'espai exterior. Però el "dia del judici" va arribar fins i tot abans que la meitat de la població hagués escapat a l'espai. El canvi en la placa tectònica va fer que la forma de l'Oceà Pacífic canviés i es creés un nou continent.
Després de 100 anys, les úniques zones habitables es limitaven a la zona del nou Oceà Pacífic i del nou continent. En aquest continent es van fundar noves nacions i la humanitat va començar a reconstruir les seves vides. Enmig de la reconstrucció, el "Gaiathys", un mineral que allibera una energia similar a la gravetat, es va descobrir com una nova font d'energia interminable.
Les nacions van començar a combatre entre si per a la dominació, però les armes convencionals es van trobar inútils a causa de la influència del Gaiathyst. Per lluitar en aquestes condicions, es van millorar els vestits de poder que utilitzaven el míticat per combatre. Però la "guerra de Gaiatistes" va acabar bruscament per les forces invasores de l'Imperi Zodgierra des de l'espai exterior.
Després de conquistar les nacions, l'emperador ZORR crea el "SAP", un dispositiu de producció de super-gravetat. Orbitant sobre el nou continent, la súper gravetat del dispositiu, prohibeix que hi hagi éssers que no portin una demanda de poder. Protegit per la super-gravetat, ZORR comanda el seu imperi des d'una torre sota el SAP.
Alguns valents fan un repte per derrotar a ZORR. Són els veritables herois.

## Vegeu també

* Llista videojocs de lluita

## Referències

* ↑ «Dual Heroes for Nintendo 64». GameRankings. [Consulta: 31 maig 2019].

## Enllaços externs

* (anglès) El videojoc a Arxivat 2007-10-17 a Wayback Machine. MobyGames
# Étienne Tempier

Étienne Tempier (mort el 3 de setembre del 1279) fou bisbe de París a finals del segle xiii. Se'l recorda sobretot per promulgar el 7 de març del 1277 la condemna de 219 tesis filosòfiques d'influència aristotèlica, defensades per Siger de Brabant i els mestres averroistes de la facultat d'arts de la Universitat de París, on ja el 1270 hi havia hagut una condemna d'alguns articles sobre temes semblants.

## Referències

* ↑ (en anglès) Hans Thijssen (2003). "Condemnation of 1277". Stanford Encyclopedia of Philosophy.
* ↑ 1277. Un Drama filosòfic en tres escenes Arxivat 2019-07-10 a Wayback Machine.. Francisco León Florido. A Parte Rei - Revista de Filosofía, n° 52. Julio 2007

## Bibliografia

* (en anglès) Economist.com: "Millennium issue: The church and science"
* (en anglès) Philosophy Pages: Scholasticism's End
* (en francès) Lettres d'Étienne Tempier, évêque de Paris, datées de 1277 (nst.), dimanche de Laetare Jerusalem, condamnant certaines erreurs théologiques
# Cas Valmor Sports

El Cas Valmor Sports és un cas de presumpta corrupció política que investiga la compra de la societat Valmor Sports, SL per part de l'empresa pública de la Generalitat Valenciana Circuit del Motor i Promoció Esportiva SA, la qual assumí 34,2 milions d'euros de deute de Valmor Sports, SL, alhora que renuncià a cobrar 14,6 milions d'euros que Valmor Sports, SL devia a Circuit del Motor i Promoció Esportiva SA i exonerà de qualsevol responsabilitat als gestors de Valmor Sports, SL. L'empresa Valmor Sports, SL era propietat de Bancaixa, Jorge Martínez "Aspar" i Fernando Roig. Aquest cas està en fase d'investigació per part de la Fiscalia Anticorrupció.

## Cronologia

* 4 de desembre de 2013: EUPV fa públics els contractes confidencials entre Formula One Administration (l'empresa de Bernie Ecclestone) i Valmor Sports, SL, per a la realització de la Fórmula 1 a València. Aquests demostren que el Consell Valencià assumí l'esdeveniment sense una planificació econòmica prèvia i amb la col·laboració d'una empresa de nova creació, Valmor Sports, SL, que no tenia capacitat per a realitzar l'esdeveniment.
* 16 de desembre de 2013: El PSPV-PSOE denuncia els fets davant la Fiscalia Anticorrupció.
* 16 d'abril de 2014: EUPV posa de manifest que la compra de Valmor Sports, SL és responsabilitat política de l'actual Consell Valencià i apunta a Alberto Fabra i Lola Johnson com a màxims responsables.
* 25 d'abril de 2014: EUPV també denuncia els fets davant la Fiscalia Anticorrupció.
* 30 d'abril de 2014: El PSPV-PSOE denuncia els fets davant la Fiscalia Anticorrupció aportant com a prova el contracte de pròrroga de celebració de les proves de Fórmula 1 en València, signat pel mateix Francisco Camps un dia abans de la seua dimissió.
* 8 de maig de 2014: La Fiscalia incoa diligències d'investigació penal.

## Referències

* ↑ «En la boca del lobo». El País, 08-05-2014.
* ↑ «El andamiaje de la F-1, al descubierto». El País, 04-12-2013.
* ↑ «Los socialistas llevan al fiscal la compra de Valmor y apuntan a Lola Johnson». El País, 16-12-2013.
* ↑ «EUPV apunta a Johnson y a Fabra por comprar la empresa de la Fórmula 1». El País, 16-04-2014.
* ↑ «EU denuncia ante la fiscalía el contrato de compra de Valmor por la Generalitat». El País, 25-04-2014.
* ↑ «El PSPV denuncia ante la fiscalía la compra de Valmor». El País, 30-04-2014.
* ↑ «La fiscalía investiga a Fabra por la compra de la empresa de la Fórmula 1». El País, 08-05-2014.
# Pleurosicya occidentalis

Pleurosicya occidentalis és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 2 cm de longitud total.

## Distribució geogràfica

Es troba a les Seychelles.

## Referències

* ↑ Weber M. 1913. Die Fische der Siboga-Expedition. E. J. Brill, Leiden. Fische Siboga Exped. . i-xii + 1-710.
* ↑ BioLib (anglès)
* 1 2 FishBase (anglès)
* ↑ Larson, H.K. 1990. A revision of the commensal gobiid fish genera Pleurosicya and Luposicya (Gobiidae), with descriptions of eight new species of Pleurosicya and discussion of related genera. Beagle, Rec. North. Territ. Mus. Arts Sci. 7(1):1-53.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Eigersund

Eigersund és un municipi situat al comtat de Rogaland, Noruega. Té 14,942 habitants (2016) i la seva superfície és de 432.48 km². El centre administratiu del municipi és el poble d'Egersund.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 24 desembre 2016].

## Enllaços externs

* Eigersund - Lloc web oficial
# Verkhnebakanski

Verkhnebakanski - Верхнебаканский (rus) és un possiólok del krai de Krasnodar, a Rússia. Es troba a la capçalera del riu Bakanka, a 15 km al nord-oest de Novorossiïsk i a 106 km al sud-oest de Krasnodar, la capital.
Pertany a aquest municipi el khútor de Gorni.
# Luis Izzeta

Luis Izzeta fou un futbolista argentí.

## Selecció de l'Argentina

Va formar part de l'equip argentí a la Copa del Món de 1934 però no disputà cap partit.

## Referències

* ↑ 1934 FIFA World Cup Italy Arxivat 2011-09-19 a Wayback Machine.
* ↑ «FIFA profile». Arxivat de l'original el 2015-02-11. [Consulta: 27 febrer 2018].
# Glen Davis

Ronald Glen Davis (nascut l'1 de gener de 1986 a Baton Rouge, Louisiana), també conegut pel seu sobrenom Big Baby, és un jugador de bàsquet professional estatunidenc que juga als Orlando Magic de l'NBA. La seva alçada és de Error: utilitzeu unitats del sistema internacional, pesa 131,1 kg i juga a la posició d'aler pivot.

## Biografia
### Universitat

Els entrenadors de la Conferència del Sud-est el van votar com el Millor Jugador del 2006 de la Conferència del Sud-est, i també va ser elegit pel primer equip de l'All-SEC. El 2006, com a sophomore, Davis va liderar els Tigers a la seva primera Final Four des del 1986. En un partit de les Semifinals Nacionals, LSU va perdre contra l'UCLA, perdent amb una diferència àmplia a la primera part i sense plantejar-se cap remuntada. Davis va fer 17 punts i va tenir un percentatge d'un 40% en tirs lliures abans de ser expulsat. Al llarg de la seva carrera universitària va tenir una mitjana de 17,7 punts, 10,4 rebots i 2,3 assistències per partit.

## Estadístiques de l'NBA
### Temporada regular

| Any | Equip | PG | PT | MPP | TC% | 3P% | TL% | RPP | APP | PRPG | TPP | PPP |
| 2007-08 | Boston | 69 | 1 | 13.6 | 0.484 | 0.000 | 0.660 | 3.0 | 0.4 | 0.4 | 0.3 | 4.5 |
| Carrera | | 69 | 1 | 13.6 | 0.484 | 0.000 | 0.660 | 3.0 | 0.4 | 0.4 | 0.3 | 4.5 |

### Playoffs

| Any | Equip | PG | PT | MPP | TC% | 3P% | TL% | RPP | APP | PRPG | TPP | PPP |
| 2007-08 | Boston | 17 | 0 | 8.1 | 0.412 | 0.000 | 0.611 | 1.5 | 0.4 | 0.3 | 0.2 | 2.3 |
| Carrera | | 17 | 0 | 8.1 | 0.412 | 0.000 | 0.611 | 1.5 | 0.4 | 0.3 | 0.2 | 2.3 |

## Referències

* ↑ Estadístiques de Davis a LSU ESPN.com
* NBA.com: Glen Davis Info Page

## Enllaços externs

* Biografia a NBA.com
* Biografia de Glen Davis a ESPN
* Biografia de Glen Davis a USA Basketball Arxivat 2007-11-14 a Wayback Machine.
* Biografia de Glen Davis a LSU Arxivat 2019-08-22 a Wayback Machine.
* Web oficial Arxivat 2008-03-11 a Wayback Machine.
# Eddy Lembo

Eddy Lembo (Miramàs, Boques del Roine, 20 de març de 1977) és un ciclista franco-algerià, ja retirat, que fou professional entre el 2000 i el 2007. En el seu palmarès destaca el Tour del Doubs del 2001 i una etapa de la Volta a Suïssa del 2002.
El 2019 es va convertir en director esportiu de l'equip continental algerià Sovac.

## Palmarès

* 1999
** 1r al Gran Premi Mathias Nomblot
* 2001
** 1r al Tour del Doubs
* 2002
** Vencedor d'una etapa a la Volta a Suïssa
* 2008
** Vencedor d'una etapa al Tour de Guadalupe

## Referències

* ↑ «LEMBO Eddy». [Consulta: 5 octubre 2024].
* ↑ swissinfo.ch, S. W. I. «Lembo leads Tour de Suisse» (en anglès britànic), 19-06-2002. [Consulta: 5 octubre 2024].
* ↑ «Cyclisme - Eddy Lembo : "Je ne suis ni un voyou, ni un drogué"» (en francès), 23-02-2010. [Consulta: 5 octubre 2024].
* ↑ «Eddy Lembo : « Evoluer en Europe et progresser »», 4 février 2019. [Consulta: 8 février 2019].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Yaou Aïssatou

Yaou Aïssatou (Tcheboa, Bénoué, 28 de novembre de 1951) és una política i economista camerunesa, Directora General de la Société Nationale d'Investissement del Camerun (SNI). Ha estat la primera dona a ocupar el càrrec de Ministra de la Dona al seu país.
Va néixer a Tcheboa, a la regió del Nord, on va assistir a l'institut. Va cursar el batxillerat en francès al Lycée Technique de Douala, on es va graduar el 1971. Després va estudiar Ciències Econòmiques a la Universitat de Rouen, a França, on es va llicenciar el 1975. De tornada al Camerun, va començar a treballar el novembre del mateix any a la SNI com a directora adjunta de finances un temps abans d'anar-se'n, aquest cop als Estats Units, per estudiar a la Universitat de Georgetown i a la Claremont Graduate School, on es va graduar en un Màster en administració d'empreses.
Va tornar al seu país natal el 1979 i de nou va tornar a treballar per a la SNI com a directora adjunta de finances. El febrer de 1984 va ocupar el seu primer càrrec ministerial com a primera Ministra d'Afers de les Dones. El març de 1985 va substituir a Delphine Zanga Tsogo com a presidenta de l'oficina nacional de l'Organització de les Dones del Moviment Democràtic Popular del Camerun, i va ser promoguda el maig de 1988 al càrrec de Ministra d'Afers de les Dones i Afers Socials, que ocupà fins a l'abril de 2000. El 2009 fou nomenada per Decret Presidencial al capdavant de la SNI, reemplaçant-hi Esther Dang Belibi.
Considerada una dona compromesa, ha creat associacions per al desenvolupament de les dones, entre les quals la Professional Women Association per ajudar les dones cameruneses a fer-se càrrec del seu destí professional. Amb la IV Conferència Internacional sobre la Dona celebrada a Pequín el 1995, va aconseguir que el Camerun participés en el gran fòrum mundial sobre dones.

## Referències

* ↑ Akyeampong, Emmanuel Kwaku; Gates, Henry Louis. Dictionary of African Biography. OUP USA, 2012, p. 198–199. ISBN 978-0-19-538207-5. [Consulta: 25 març 2017].
* 1 2 DeLancey, Mark Dike; Mbuh, Rebecca; DeLancey. Historical Dictionary of the Republic of Cameroon. Scarecrow Press, 2010, p. 46–47. ISBN 978-0-8108-7399-5. [Consulta: 25 març 2017].
* 1 2 3 «SNI: les ambitions de Yaou Aïssatou». Cameroon-Info.Net. [Consulta: 26 març 2017].
* ↑ Ngogang, Thierry. «Nomination: Yaou Aissatou rebondit à la Sni». Cameroon-Info.Net. [Consulta: 25 març 2017].
* ↑ «Aïssatou Yaou, Biographie» (en francès). Camerounweb. Arxivat de l'original el 2021-10-06. [Consulta: 6 octubre 2021].
# Carro cobert

El carro cobert, també anomenat prairie schooner, era un vehicle fet generalment de fusta i lona que s'utilitzava per al transport, de manera destacada a l'Amèrica preindustrial. Amb arrels basades en el carro pesat Conestoga desenvolupat per a les carreteres i camins aspres i sense urbanitzar de l'est colonial, el carro cobert es va estendre cap a l'oest amb la migració nord-americana. El carro de Conestoga era massa pesat per a l'expansió cap a l'oest. Els carros de granja típics només estaven coberts per a l'expansió cap a l'oest i se'ls tenia molta confiança al llarg de rutes de viatge com la Great Wagon Road, el Mormon Trail i els senders de Santa Fe i Oregon, els carros coberts transportaven els colons que buscaven terres, or i un nou futur cada cop més a l'oest.
Al llarg del segle xx, el carro cobert es va convertir en una icona de l'oest americà.

## Història

Un cop obert als emigrants, el terreny moderat i la terra fèrtil entre els Apalatxes i el Mississipi es va ocupar ràpidament. A mitjans del segle xix milers d'americans van agafar una gran varietat de carros de granja a través de les Grans Planes des de parts desenvolupades del mig oest fins a llocs de l'oest com Califòrnia, Oregon, Utah, Colorado i Montana. Els migrants terrestres solen equipar qualsevol carro robust amb cinc o sis arcs de fusta o metall que s'arquejaven sobre el llit. Sobre això hi havia una tela estirada o un drap resistent similar, creant la silueta distintiva del carro cobert.
Prairie schooner és un nom fantàstic per al carro cobert, dibuixat amb les seves amples cobertes de lona blanca, imaginades romànticament com les veles d'un vaixell que creua el mar.
Per als "overlanders" que emigraven cap a l'oest, els carros coberts eren un mitjà de transport més comú que el carro obert, la diligència o el tren. Els bous eren l'animal de tir més habitual per tirar dels carros coberts, tot i que també s'utilitzaven mules i cavalls. Els autors de guies escrites per a emigrants remarcaven que els bous eren més fiables, menys costosos i gairebé tan ràpids com les altres opcions.

## Referències

* ↑ «Cole Land Transportation Museum - Cole Museum». www.colemuseum.org, December 18, 2014.
* ↑ «The Wagon - Learn about Covered Wagons used on the Oregon/California National Trail». oregontrailcenter.org. [Consulta: 3 novembre 2021].
* ↑ Stewart, George R. American Heritage Magazine, 13, 2, 1962.
* ↑ «The Prairie Schooner Got Them There | AMERICAN HERITAGE». www.americanheritage.com. [Consulta: 18 maig 2021].
* ↑ Unruh, pp. 107-08.

## Bibliografia

* John David Unruh, Jr., The Plains Across: The Overland Emigrants and the Trans-Mississippi West, 1840-1860 (University of Illinois Press, 1979: primera edició íntegra de rústica, 1993).

## Enllaços externs

* Wagon Train at Spartacus Educational
* Wagon train in britannica.com
# Diego Velázquez de Cuéllar

Diego Velazquez de Cuéllar (Cuéllar, 1465 - Santiago de Cuba, 1524) fou un conquistador espanyol, governador de Cuba des de 1511 fins a la seva mort el 1524.

## Biografia

Va néixer a Cuéllar (Segòvia) l'any 1465, fill d'una de les més nobles famílies de la vila. Quan era jove, va lluitar amb els Terços de Flandes, però la glòria li arribaria més tard.
Va marxar a les Índies el 1493, en el segon viatge de Cristòfor Colom. Va comptar amb el suport del bisbe Juan Rodríguez de Fonseca i va col·laborar amb el governador Nicolás de Ovando (1501-1509) en la pacificació de l'illa de l'Espanyola.
El governador Diego Colom (1509-1515) el va posar al davant d'una expedició per conquistar i poblar Cuba el 1511, primer com a capità i més tard com a primer governador de l'illa. Va obtenir també de Diego Colom el títol d'Adelantado de l'illa de Cuba
L'any 1511, a la regió de Maisi (zona oriental), va derrotar a Hatuey, líder haitià vingut a Cuba a preparar els indis tains per resistir als conquistadors, però aviat va deixar les tasques conquistadores en mans de Pánfilo de Narváez i els seus altres capitans per dedicar-se a la colonització i a la fundació de ciutats. Va fundar Baracoa (Nuestra Señora de la Asunción de Baracoa), la primera ciutat de Cuba (Ciutat Primada), el 1512; i després Bayamo, Santiago de Cuba, on va fixar-hi la capital, Trinidad, Sancti Spiritus i Port Príncep. El 1514 va fundar l'Havana, que seria la futura capital del país.
Va organitzar el règim de "encomiendas" i el repartiment d'indis entre els espanyols. Va dirigir el procés de colonització de Cuba.
Va aconseguir el 1516 el reconeixement per part de la Corona dels seus títols d'Adelantado i governador. Es va mostrar partidari de la submissió pacífica dels indis, va castigar els excessos i durant el seu govern va començar l'entrada d'esclaus negres a l'illa, ja que no podia esclavitzar als nadius.
Va estar casat amb Maria de Cuéllar, filla del comptador Cristóbal de Cuéllar. Però el matrimoni va durar poc, perquè ella va morir una setmana després de contraure matrimoni. Va morir la nit de l'11 al 12 de juny de 1524 a Santiago de Cuba.
Diego Velázquez de Cuéllar no es va oblidar de la vila que el va veure néixer, i en el seu testament deixà un afectuós record entre els seus paisans, i algunes donacions als convents de la vila.

## Referències

* ↑ «Diego Velázquez de Cuéllar». Encyclopædia Britannica [Consulta: 10 gener 2017].